钦定古今图书集成/明伦汇编/闺媛典/第278卷 > 皇清十一 > 谢步元妻龙氏
## 钦定古今图书集成/明伦汇编/闺媛典/第278卷 > 皇清十一 > 谢步元妻龙氏

按《零陵县志》：“龙氏，咸阳里谢步元妻。年十七适谢，性贞静，善事翁姑。步元家贫，晨烟勿起，龙氏雍雍和顺，不闻有交谪声。越八年，步元亡。氏年二十五，三子俱幼，姑先殁。翁年老，形影相吊，家无立锥。怜之者，劝再嫁，泣曰：‘翁孰奉之，子孰抚之？命如此矣，尚忍蒙面事人耶’？卒以纺绩度日，或代人缝剪，昼夜无少懈。𫗴粥” 常缺，无愁惨容。年五十，二三子皆立，家亦渐成。